Skodji i Uza un Maskara

Uza un maskara pa tapa bu boka, nariz i kexada e inportanti pa djuda privini kontaminason di COVID-19 na lokal undi ki ta konsedjadu o ta izijidu pa poi maskara.

Maskara di panu:

Maskara di panu ten ki ten varius kamadas di panu ben kozedu ku un arami riba nariz.

Maskara Diskartavel:

Buska maskara diskartavel ki ten un arami riba nariz.

Maskara ku Filtru:

KN95 i N95 e maskaras ku filtru. Alguns maskara N95 ta fazedu spesifikamenti pa ekipa mediku.

Maskara Sirurjiku N95 ku Filtru:

Maskara Sirurjiku N95 ta fazedu spesifikamenti pa ekipa mediku.

Modi ki bu ta Uza Maskara: Bon Ajusti i Filtrason-

Bon kondison: Tudu maskara ten ki sta linpu, seku i na bon kondison. Antis di bu uza bu maskara, djobi si ka teni ninhun lagua o farrapu soltu. Sertifika ma bu maskara sta linpu i seku. Si bu maskara ta laba, nton labal senpri. Si e diskartavel, fulhal oras ki e fika xuxu, stragadu, o difisil di rispira nel.

Bon Ajusti: ka inporta kal maskara ki bu uza, garanti ma el e ta xinta dretu sen dexa braku. Brakus podi parsi si tamanhu di maskara ka sta dretu, si podu mariadu, o si mistura ku barba.

Kubri bu nariz ku boca ku maskara.

E inportanti verifika si maskara ta xinta dretu riba bu nariz, boka, i kexada.

Tudu maskara ten ki ten un arami riba nariz pa prendi parti riba di maskra dretu na bu nariz.

Passa mo na pontas di fora di maskara pa djobi si ka teni braku. Djobi si ar ka sa ta flui pa parti pertu di bu odju o pa ladu di maskara.

Si ilastiku pa oredja e kunpridu dimas, da no na kada ladu pa es podi fika mas pikinoti.

Si maskara propi e grandi dimaz, dobra i meti material disnesessariu baxu di ponta.

Sabi mas na <https://www.mass.gov/info-details/covid-19-mask-information> o na <https://www.cdc.gov/coronavirus/2019-ncov/your-health/effective-masks.html>